नई दिल्ली। बांग्लादेश बुधवार (12 अक्टूबर) को चटगांव के जहूर अहमद चौधरी स्टेडियम में इंग्लैंड के खिलाफ तीसरे व अंतिम वनडे में 13 गेंद पहले चार विकेट से हार गया। इसके साथ ही बांग्लादेश ने सीरीज भी 1-2 से गंवा दी। हालांकि मुकाबले में मेजबान खिलाड़ी तमीम इकबाल ने एक उपलब्धि हासिल की। बाएं हाथ के बल्लेबाज तमीम 68 गेंदों पर पांच चौकों की मदद से 45 रन की पारी के दौरान वनडे में 5000 रन का आंकड़ा छूने वाले बांग्लादेश के पहले बल्लेबाज बने।